Amanda Kerfstedt

Hilda Augusta Amanda Kerftstedt (født 5. juni 1835 i Eskilstuna, død 10. april 1920 i Stockholm) var en svensk barnebokforfatter, dramatiker og oversetter. Hun debuterte under pseudonymet ...y med Signild och hennes vänner (1865). Hennes  store gjennombrudd kom senere, med novellesamlingen Vid vägkanten (1879).

Amanda Kerfstedt hørte til blant de radikale i Stockholm. I perioden 1889 til 1890 var hun redaktør for Fredrika Bremer-förbundets tidsskrift Dagny. Hennes debut som dramatiker kom med enakteren Lilla Nina, som ble oppført på Kungliga Dramatiska Teatern (1882). Stykket handlet om en nygift kvinne som vantrivdes i rollen som hjemmeværende hustru. Imidlertid fikk dette stykket og dessuten det senere Hett blod (1888) dårlige kritikker.

Referanser 

Svenske forfattere
Personer fra Eskilstuna
Svenske kvinnesaksforkjempere